Vsebina

# Vstavljanje, urejanje in shranjevanje bitnih slik

## Vstavljanje bitnih slik

Bitno sliko lahko vstavite v dokumente programov LibreOffice Writer, LibreOffice Calc, LibreOffice Draw in LibreOffice Impress.

1. Izberite Vstavi – Slika.

2. Izberite datoteko. V polju Vrsta datoteke lahko omejite izbor na določeno vrsto datotek.

3. Izberite slog okvira za sliko.Izberite vrsto sidra za sliko na trenutnem položaju celice.Glejte spodaj.

4. Kliknite polje Povezava, če želite vzpostaviti povezavo na izvirno datoteko.

   Če je polje Povezava označeno, bo bitna slika ponovno naložena vsakič, ko bo dokument posodobljen in naložen. Prav tako bodo uporabljene vse spremembe, ki ste jih vnesli v lokalno kopijo slike v dokumentu, prikazala pa se bo tudi slika.

   Če polje Povezava ni označeno, boste vedno uporabljali kopijo, ki ste jo ustvarili takrat, ko ste prvič vnesli grafiko.

   Če želite vdelati slike, ki ste jih najprej vstavili kot povezave, pojdite na Uredi – Povezave in kliknite gumb Prekini povezavo.

5. Kliknite Odpri za vstavljanje slike.

## Urejanje bitnih slik

### Ikone v vrstici Slika

Ko izberete bitno sliko, se v vrstici Slika pojavijo orodja za urejanje slike. V dokumentu lahko urejate le krajevno kopijo, tudi če ste sliko vstavili kot povezavo.

Vrstica Slika se lahko razlikuje glede na modul, ki ga uporabljate.

V orodni vrstici Slikovni filter, ki jo lahko odprete z ikono v vrstici Slika, se nahajajo številni filtri.

Izvirne slike filtri ne bodo spremenili. Filtri se uveljavijo le na sliki znotraj dokumenta.

Nekateri filtri odprejo pogovorno okno, kjer lahko izberete npr. jakost filtra. Večino filtrov lahko uveljavite večkrat in tako povečate učinek.

V LibreOffice Draw in LibreOffice Impress lahko dodate besedilo in grafiko, izberete te predmete skupaj z bitno sliko in izvozite izbor kot novo bitno sliko.

### Pogovorno okno Slika

1. Z desno tipko miške kliknite sliko in v podmeniju izberite Slika. Tako odprete pogovorno okno lastnosti.

2. Spremenite lastnosti izbrane slike, nato kliknite V redu.

## Shranjevanje bitnih slik

Če želite bitno sliko shraniti v zapisu, kot je GIF, JPEG ali TIFF, jo morate izbrati in izvoziti.

Kako izvozite bitno sliko v modulih Draw in Impress:

1. Izberite bitno sliko. Če želite, lahko izberete tudi druge predmete (med izbiranjem držite pritisnjeno dvigalko ali zajemite vse predmete v skupen okvir) in tako npr. shranite bitno sliko z besedilom.

2. Izberite Datoteka – Izvoz. Odpre se pogovorno okno Izvoz.

   Ukaz Izvozi zapiše sliko z vsemi uporabljenimi filtri v datoteko. Ukaz Shrani sliko v kontekstnem meniju shrani sliko brez uporabe dodanih učinkov filtriranja, če je bila slika vstavljena kot povezana slika. Vdelana slika bo vedno shranjena ali izvožena z uporabo filtriranja.

3. V polju Oblika zapisa datoteke izberite želeno obliko zapisa, npr. GIF ali JPEG.

4. Če želite izvoziti le izbrane predmete, označite polje Izbor.

   Če polje Izbor ni označeno, bo izvožena cela stran dokumenta.

5. Vnesite ime datoteke in kliknite Izvozi.

Tako izvozite bitno sliko v modulu Writer: z desno tipko miške kliknite bitno sliko, izberite Shrani grafiko. Pojavi se pogovorno okno Izvoz slike. Vnesite ime datoteke in izberite vrsto datoteke.

Podobne teme

Način povleci in spusti v dokumentu LibreOffice

Opremljanje slik s povezavami, na katere lahko kliknete

Vrstica Slikovni filter z vrstice Slika

Vstavljanje slike iz datoteke

Vstavljanje slike iz galerije z načinom povleci in spusti

Vstavljanje optično prebrane slike

Vstavljanje slike iz programov LibreOffice Draw ali Impress

Vstavljanje grafikona iz programa Calc v dokument z besedilom