Vsebina

# Vstavi

Meni Vstavi vsebuje ukaze za vstavljanje novih elementov, kot so slike, besedilna polja, predmeti, medijske datoteke in imena celic, na trenutni delovni list.

## Slika

Odpre pogovorno okno za izbor datotek, da vstavite sliko v trenutni dokument.

## Grafikon

Vstavi grafikon glede na podatke iz celice ali obsega tabele ali s privzetimi podatki.

## Mini grafikoni

Odpre pogovorno okno Lastnosti mini grafikonov, da določite lastnosti mini grafikonov.

## Vrtilna tabela

Odpre pogovorno okno, kjer lahko izberete vir za vrtilno tabelo in nato izdelate tabelo.

## Medijska datoteka

Podmeni predstavi razne vire, iz katerih lahko vstavite sliko, zvočni posnetek ali videoposnetek.

## Predmet OLE

Vstavi vdelani ali povezani predmet v dokument, vključno s formulami, QR-kodami in predmeti OLE.

## Lik

Ta podmeni vsebuje pogoste like, kot so črta, krog, trikotnik in kvadrat, ter simbolne like, kot so smeški, srce in roža, ki jih je možno vstaviti v dokument.

## Funkcija

Odpre pogovorno okno Čarovnik za funkcije, ki vam interaktivno pomaga pri ustvarjanju formul.

## Vstavi ime

Vstavi določen poimenovan obseg celic pri trenutnem položaju kazalke s pogovornim oknom Prilepi imena.

## Polje z besedilom

Nariše okvir z besedilom z vodoravno usmerjenostjo besedila, kjer povlečete v trenutnem dokumentu. Povlecite okvir z besedilom v želeni velikosti kjer koli v dokumentu, nato vnesite ali prilepite besedilo. Za vrtenje besedila zavrtite polje z besedilom.

## Komentar

Vstavi komentar okoli izbranega besedila, prosojnice predstavitve, strani risbe ali na trenutnem položaju kazalke v preglednici.

## Stavec

Ikona odpre pogovorno okno Stavec, s pomočjo katerega lahko v svoj dokument vstavite grafično poudarjeno besedilo, česar z običajnim oblikovanjem pisav ni mogoče doseči.

## Hiperpovezava

Odpre pogovorno okno, ki vam omogoča urejanje hiperpovezav.

## Poseben znak

Omogoča uporabniku vstavljanje posebnih znakov iz nabora simbolov v nameščenih pisavah.

## Oblikovalna oznaka

Odpre podmeni, prek katerega lahko vstavite posebne oblikovalne oznake, kot so nedeljivi presledek, delilni vezaj in presledek ničte širine.

## Datum

V celico vstavi trenutni datum.

## Čas

V celico vstavi trenutni čas.

## Polje

Odpre podmeni za izbor datuma, imena delovnega lista ali naslova dokumenta v celico.

## Glave in noge

Določa ali oblikuje glavo/nogo za uporabljeni slog strani.

## Kontrolnik obrazca

Ta podmeni vsebuje kontrolnike obrazcev, kot so besedilno polje oz. polje z besedilom, potrditveno polje, izbirni gumb in seznamsko polje, ki jih je možno vstaviti v dokument.

## Črta za podpis

Vstavi grafično polje, ki predstavlja črto za podpis dokumenta.