Vsebina

# Mini grafikoni

Odpre pogovorno okno Lastnosti mini grafikonov, da določite lastnosti mini grafikonov.

Za dostop do tega ukaza ...

#### Iz menijske vrstice:

Izberite Vstavi – Mini grafikon.

#### Iz kontekstnega menija:

Izberite Mini grafikoni – Mini grafikon.

#### Iz vmesnika zloženke v zavihkih:

V meniju Podatki zavihka Podatki izberite Mini grafikon – Mini grafikon.

Mini grafikoni so majhni podatkovni grafikoni, prikazani v celici.

Mini grafikoni so definirani za eno celico, več mini grafikonov pa lahko združite skupaj v skupino. Skupina ima skupne lastnosti za upodabljanje mini grafikona. Podatek, enkratno določen le za posamezen mini grafikon, je obseg podatkov, ki jih mini grafikon uporablja za upodobitev.

## Podatki

Vhodni obseg: vnesite obseg celic za podatke mini grafikona. Uporabite gumb Skrči, da izberete podatkovni obseg z miško.

Izhodni obseg: vnesite obseg celic, kjer bo izrisan mini grafikon. Uporabite gumb Skrči, da izberete podatkovni obseg z miško.

## Lastnosti

Vrsta: s spustnega seznama izberite vrsto mini grafikona. Možne izbire so:

- Črtni: nariše črto med podatkovnimi vrednostmi.

- Stolpčni: nariše stolpec za vsako podatkovno vrednost.

- Naložen: znan tudi kot analiza dobička/izgube. Prikaže enakomerno velike stolpce, ki nakazujejo pozitivne in negativne vrednosti.

Debelina črte: ročno vnesite debelino črte ali uporabite vrtilni gumb.

Prazne celice prikaži kot: s spustnega seznama izberite eno od naslednjih možnosti:

- Vrzel: manjkajoči podatki ne bodo prikazani. Črtni grafikon se v vrzeli prekine, stolpec pa ni prikazan.

- Nič: manjkajoči podatki bodo prikazani kot ničelne vrednosti.

- Razpon (samo za črtne diagrame): nariše zvezno črto, ki povezuje prejšnjo vrednost z naslednjo vrednostjo.

Prikaži skrito: potrdite, da prikažete vse stolpce ali sklade v obsegu, četudi se podatki nahajajo v skritih celicah. Če ni potrjeno, bodo skriti podatki prezrti.

Od desne proti levi: potrdite, da prikažete mini grafikone s podatki v obratnem zaporedju.

## Barve

Niz: izberite glavno barvo za mini grafikone.

Negativne točke: potrdite in izberite barvo za negativne točke.

Visoke točke: potrdite in izberite barvo za visoke točke.

Nizke točke: potrdite in izberite barvo za nizke točke.

Označevalnik: potrdite in izberite barvo za podatkovne točke (samo za črtno vrsto mini grafikona).

Prva točka: potrdite in izberite barvo za prvo točko.

Zadnja točka: potrdite in izberite barvo za zadnjo točko.

## Osi

Prikaži os X: potrdite, da prikažete os X za mini grafikone.

Najm./najv. navpična vrednost: potrdite, da določite najmanjšo oz. največjo vrednost osi Y. Izberite eno od naslednjih možnosti:

- Posamično: samodejno določi najmanjšo oz. največjo vrednost vsakega mini grafikona glede na vrednosti obsega podatkov mini grafikona.

- Združi: določi najmanjšo oz, največjo vrednost glede na nižje oz. višje vrednosti v skupini mini grafikonov.

- Po meri: vnesite najmanjšo (največjo) vrednost za skupino mini grafikonov. Najmanjšo (največjo) vrednost vnesite neposredno ali pa uporabite vrtilni gumb.

Podobne teme

Zapis na blogu razvijalca o implementaciji mini grafikonov.