Vsebina

# Funkcija WeekDay

Ta funkcija vrne število, ki odgovarja dnevu v tednu za serijsko številko datuma, ki sta jo ustvarili funkciji DateSerial ali DateValue.

Ta stran pomoči opisuje funkcijo WeekDay, uporabljeno v skriptih Basic. Če vas zanima funkcija WeekDay, uporabljena v programu LibreOffice Calc, glejte to stran pomoči.

### Skladnja:

      WeekDay (serijskiDatum, [PrviDanTedna])

### Parametri:

SerijskiDatum: celoštevilski izraz, ki vsebuje serijsko številko datuma, iz katere je mogoče izračunati dan v tednu.

PrviDanTedna: celoštevilska vrednost, ki ponazarja, kateri dan naj velja za prvi dan v tednu. Privzeta vrednost je 0, kar pomeni, da so za ugotavljanje prvega dneva v tednu upoštevane sistemske krajevne nastavitve.

Parameter PrviDanTedna sprejme vrednosti med 0 in 7. Spodnja tabela opisuje pomen vsake posamezne vrednosti:

Vrednost | Konstanta VBA | Opis
--- | --- | ---
0 | vbUseSystemDayOfWeek | Uporabi sistemske krajevne nastavitve
1 | vbSunday | Nedelja (privzeto)
2 | vbMonday | Ponedeljek
3 | vbTuesday | Torek
4 | vbWednesday | Sreda
5 | vbThursday | Četrtek
6 | vbFriday | Petek
7 | vbSaturday | Sobota

Zgoraj naštete konstante VBA so na voljo le,č e je omogočena podpora VBA. Podrobnosti preberite na spletni strani ukaza VBASupport.

### Vrnjena vrednost:

Integer

### Kode napak:

5 Neveljaven klic procedure

### Primer:

Naslednji primer uporablja za določitev trenutnega dneva v tednu funkcijo Now().

    Sub ExampleWeekDay
        Dim sDay As String
        ' vrni in prikaži dan v tednu
        Select Case WeekDay( Now )
                Case 1: sDan="nedelja"
                Case 2: sDan="ponedeljek"
                Case 3: sDan="torek"
                Case 4: sDan="sreda"
                Case 5: sDan="četrtek"
                Case 6: sDan="petek"
                Case 7: sDan="sobota"
        End Select
        MsgBox "" + sDan,64,"Danes je"
    End Sub

Naslednji primer ilustrira uporabo parametra PrviDanTedna, ki predvideva, da je prvi dan v tednu torek.

      Dim someDay As Long
      ' 1. januar 2021 je bil petek
      someDay = DateSerial(2021, 01, 01)
      ' izpiše "6", ker predvideva, da je nedelja prvi dan v tednu
      MsgBox WeekDay(someDay)
      ' izpiše "4", ker predvideva, da je torek prvi dan v tednu
      MsgBox WeekDay(someDay, 3)

Podobne teme

Funkcija DateSerial

Funkcija DateValue

Funkcija Now

WEEKDAY