Vsebina

# Prosojnica Stran

Za dokumente z eno ali več stranmi lahko določite postavitve strani kot tudi oštevilčevanje in oblike papirja.

Za dostop do tega ukaza ...

Izberite Prosojnica – Lastnosti – zavihek Prosojnica.

Izberite Stran – Lastnosti – zavihek Stran.

Izberite Oblika – Slog strani – zavihek Stran.

Izberite Pogled – Slogi (tipka Cmd+T F11), odprite kontekstni meni vnosa sloga strani in izberite Nov/Uredi slog – zavihek Stran.

Izberite Oblika – Slog strani – zavihek Stran.

Izberite Pogled – Slogi (tipka Cmd+T F11), odprite kontekstni meni vnosa sloga strani in izberite Nov/Uredi slog – zavihek Stran.

Izberite Oblika – Slog strani, nato zavihek Stran (Writer).

Izbor največjega območja tiskanja na strani

## Oblika papirja

S seznama prednastavljenih velikosti papirja izberite eno obliko ali pa po meri določite obliko papirja.

### Oblika

Izberite prednastavljeno velikost papirja ali z vnašanjem dimenzij v polji Višina in Širina ustvarite obliko po meri.

Oblike prosojnic »Projekcija na zaslonu (4:3)«, »Projekcija na zaslonu (16;9)« in »Projekcija na zaslonu (16:10)« se uporabljajo za medopravilnost s programom Microsoft PowerPoint.

### Širina

Prikaže se širina za izbrano obliko papirja. Če želite določiti obliko po meri, tukaj vnesite širino.

### Višina

Prikaže se višina za izbrano obliko papirja. Če želite določiti obliko po meri, tukaj vnesite višino.

### Usmerjenost

Izberite postavitev papirja za prikaz in tiskanje.

#### Pokončno

Trenutni dokument se prikaže in natisne na pokončno usmerjenem papirju.

#### Ležeče

Trenutni dokument se prikaže in natisne na ležeče usmerjenem papirju.

### Smer besedila

Izberite smer besedila, ki naj se uporabi v dokumentu. Smer besedila »od desne proti levi (vodoravno)« zavrti vse nastavitve postavitve za 90 stopinj v desno, razen glave in noge.

Smer besedila je na voljo le, če je omogočena podpora za azijske jezike ali za kompleksno postavitev jezika v LibreOffice – Nastavitve Orodja – Možnosti – Jezikovne nastavitve – Jeziki.

### Polje predogleda

Pokaže predogled trenutnega izbora.

### Pladenj za papir

Izberite vir papirja za tiskalnik. Če želite, lahko različnim slogom strani dodelite različne pladnje za papir. Dodelite npr. drugačen pladenj za slog prve strani in ga naložite s papirjem, ki ima v glavi logotip vašega podjetja.

## Robovi

Navedite presledek, ki naj ostane med robovi strani ter besedilom dokumenta.

### Levi / Notranji

Vnesite širino presledka, ki naj ostane med levim robom strani ter besedilom dokumenta. Če uporabljate postavitev strani Zrcaljeno, vnesite presledek, ki naj ostane med notranjim robom besedila in notranjim robom strani.

### Desni / Zunanji

Vnesite širino presledka, ki naj ostane med desnim robom strani ter besedilom dokumenta. Če uporabljate postavitev strani Zrcaljeno, vnesite presledek, ki naj ostane med zunanjim robom besedila in zunanjim robom strani.

### Rob za vezavo

Vnesite širino prostora med levim robom strani ter levim robom besedila. Če uporabljate postavitev strani Zrcaljeno, vnesite širino prostora, ki naj ostane med notranjim robom strani in notranjim robom besedila.

### Zgoraj

Vnesite presledek, ki naj ostane med zgornjim robom strani in besedilom dokumenta.

### Spodaj

Vnesite presledek, ki naj ostane med spodnjim robom strani in besedilom dokumenta.

## Nastavitve postavitve

### Postavitev strani

Določite, ali naj se trenutni slog strani pokaže na lihih, sodih ali tako lihih kot sodih straneh.

#### Desno in levo

Trenutni slog strani prikaže lihe in sode strani z notranjimi in zunanjimi robovi, kot so določeni.

#### Zrcaljeno

Trenutni slog strani prikaže lihe in sode strani z notranjimi in zunanjimi robovi, kot so določeni. To postavitev uporabite, če želite zvezati natisnjene strani kot knjigo. Vnesite prostor, namenjen vezavi, kot »notranji« rob.

#### Samo desno

Trenutni slog strani pokaže le lihe (desne) strani. Sode strani so prikazane kot prazne strani.

#### Samo levo

Trenutni slog strani pokaže le sode (leve) strani. Lihe strani so prikazane kot prazne strani.

### Številke prosojnic

Izberite obliko oštevilčevanja prosojnic, ki jo želite uporabiti za trenutni slog prosojnice.

### Številke strani

Izberite obliko oštevilčevanja, ki jo želite uporabiti za trenutni slog strani.

### Slog sklicevanja

Izberite slog odstavka, ki ga želite uporabiti kot referenčnega za poravnavanje besedila na izbranem slogu strani. Višina pisave, kot jo določa referenčni slog, določa razmik navpične mreže strani.

### Uporabi razmik vrstic glede na stran

Poravna besedilo v izbranem slogu strani glede na navpično mrežo strani. Razmiki mreže so določeni s Slogom sklica.

### Položaj roba za vezavo

Omogoča izbor, ali naj bo rob za vezavo trenutnega dokumenta postavljen na levo stran (privzeto) ali na vrh strani dokumenta.

### Poravnava tabele

Za celice na natisnjeni strani nastavite možnosti poravnave.

#### Vodoravno

Celice poravna sredinsko po širini natisnjene strani.

#### Navpično

Celice poravna sredinsko po višini natisnjene strani.

### Prilagodi predmet obliki papirja

Spremeni velikost risanih predmetov, da se prilegajo izbrani velikosti papirja. Razporeditev risanih predmetov se ohrani.

Podobne teme

Spreminjanje merskih enot

Tiskanje z razmikom vrstic glede na stran (zvesto registru)